மேலும், தற்போது ஒருவரை ஒரு வழக்கில் கைது செய்து அதை அப்படியே பல வழக்காக மாற்றி, ஒரு வழக்கில் ஜாமீன் கிடைத்தால் மற்றொன்றில் கிடைக்காத படி பார்த்துக் கொண்டு சிறையிலேயே வைத்துக் கொள்ள காவல்துறை முயற்சி செய்கிறது. எப்போது இந்தியாவில் பேச்சு உரிமை மற்றும் கருத்துரிமைக்கு தடை வரும் என தெரியாத நிலை உள்ளது. எவ்வித ஆயுதமும் இல்லாமல் கூட்டம் கூட்டுவது என்பது அடிப்படை உரிமை என்பது சட்டத்திலேயே இருக்கிறது. ஆனால் தற்போதைய கால கட்டம் பார்த்தால் ஏதோ ராணுவ ஆட்சி நடைபெறுகிறதோ என்ற நிலை உள்ளது.